《栟榈山》
宋代·陈偁

名蓝依净境，风物倍精神。
翠巘藏山迹，寒潭绝世尘。
岭猿吟送月，山鸟语留人。
拟学栖真客，林泉老此身。

作者简介：陈称（一○一五～一○八六），字君举，沙县（今属福建）人。以父荫补太庙斋郎，调潭州司法参军，福州罗源县令。改知黄岩、安远县，历知循、惠、宿、泉、舒等州。哲宗元祐元年卒，年七十二。事见《永乐大典》卷三一四一。今录诗二首。